เชิญชมวีดีโอรายงานพิเศษ ทั้งภาพและเสียง ของ Voice of America ภาคภาษาไทย (ตอนที่ 1-10)
ติดตาม ครั้งแรกของการรายงานข่าวโทรทัศน์ของ VOA ภาคภาษาไทย ที่นำเสนอ ผ่านทาง Internet โดย คุณพินิจการณ์ ตุลาชม ผู้ผลิตรายการรับเชิญจากสถ
รายงานพิเศษชุด รายงานจากอเมริกา(Report fromAmerica) เริ่มต้นกับภารกิจการทำงานกระจายเสียงของเจ้าหน้าที่ภาคภาษาไทยของVOA ที่กรุงวอชิงตัน ยังคงติดตามภารกิจเบื้องหลังของคนข่าวVOA ภาคภาษาไทย ถึงห้องกระจายเสียงในกรุงวอชิงตันโดยเฉพาะทิศทางการนำเสนอข่าวสารของ VOA ภาคภาษาไทยที่เกือบ 70 ปีที่ผ่านมาต้องพัฒนาอยู่ตลอดเวลา สีสันสบายๆ ยามเช้าในตลาดพืชผักสดๆของเกษตรกรชาวอเมริกัน ที่นำผลผลิตจากไร่มาขายในตลาดอายุเก่าแก่กว่า 300 ปีที่เมืองอเล็กซานเดรีย (Alexandria) มลรัฐเวอร์จิเนีย (Virginia) เมืองเล็กๆ ริมแม่น้ำ Potomacฝั่งตรงข้ามกรุงวอชิงตัน ชื่นชมเสียงดนตรีจากพิณถ้วยแก้วหรือ Glass Harp (แกลส-ฮาร์ป) ในย่านโอลด์ทาวน์ เมืองอเล็กซานเดรีย รัฐเวอร์จิเนีย ที่มีคุณเจมี่เทอร์เนอร์ (Jamey Turner) สุดยอดนักดนตรีอารมณ์ดีชาวอเมริกันใช้เวลาสร้างสรรค์และคิดค้นเสียงดนตรีจากถ้วยแก้วกว่า 60 ใบ พบความคลั่งใคล้ในกีฬาซอคเกอร์ของชาวอเมริกันที่กำลังจะก้าวไปเป็นกีฬาแห่งอนาคต กับเบื้องหลังบรรยากาศของกองเชียร์ในการแข่งขันฟุตบอลนัดพิเศษระหว่างสโมสรดี.ซี.ยูไนเต็ด กับ สโมสร เรอัล มาดริดที่เดินทางไปทัวร์สหรัฐฯ ในช่วงก่อนเปิดฤดูกาล พบปะคนไทยในกรุงวอชิงตันที่แม้จะอยู่ต่างบ้านต่างเมืองแต่ก็ยังคงรักษาศรัทธา และสนับสนุนพระพุทธศาสนา มาตลอด30 ปี โดยเฉพาะการช่วยกันอุปถัมภ์วัดไทยกรุงวอชิงตัน ดี.ซี. ให้พัฒนาจนกลายเป็นศูนย์กลางการถ่ายทอดและเรียนรู้วัฒนธรรมไทยในอเมริกาอย่างน่าสนใจ เก็บตกสีสันในช่วงฤดูร้อนซึ่งถือเป็นฤดูแห่งการท่องเที่ยว และพักผ่อนของชาวอเมริกัน ตามสถานที่ท่องเที่ยวต่างๆใน 3 รัฐทางตะวันออกของสหรัฐฯ ทิ้งท้ายก่อนที่จะเปลี่ยนฤดูกาลเข้าสู่ฤดูใบไม้ร่วง บรรยากาศในพิธีกรรมอันศักดิ์สิทธ์ที่ลูกหลานคนไทยที่กรุงวอชิงตันสมัครใจเข้าพิธีบรรพชา เพื่อสืบทอดแนวทางและจิตวิญญานของบรรพบุรุษตามแนวทางพระพุทธศาสนาที่วัดไทยกรุงวอชิงตัน ดี.ซี. รู้จักคุณวิชัยมะลิกุล คนไทยเพียงหนึ่งเดียวของสถาบันสมิธโซเนียน ในฐานะจิตรกรนักกีฏวิทยาผู้เชี่ยวชาญการวาดภาพเหมือนทางวิทยาศาสตร์ ผู้ที่จะพาไปรู้จักโลกของแมลงตัวเล็กๆ ซึ่งเต็มไปด้วยมิติแห่งความพิศวงในธรรมชาติที่มนุษย์เราคาดไม่ถึง เรื่องราวของชุมชนไทยในอเมริกาที่พยายามถ่ายทอด และสืบสานวัฒนธรรมความคิด และภาษาไทย ให้กับลูกหลานคนไทยที่เกิดและเติบโตที่อเมริกาผ่านการสอนในโรงเรียนภาคฤดูร้อนเพื่อให้พวกเขาภาคภูมิใจและไม่ห่างหายจากสำนึกรักในมาตุภูมิ